
ΝΟΜΟΣ ΛΕΥΚΑΔΑΣ

 




         
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 26/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	              ---------

	2
	Αρματάς Γεράσιμος
	2
	

	3
	Μαργέλη Μαρία (αναπλ.)
	3
	

	4
	Βεργίνης Σπυρίδων
	4
	

	5
	Κωνσταντινίδη Σεβαστή
	5
	

	6
	Σέρβος Κων/νος (αναπλ.)
	6
	

	7
	Καλός Χαράλαμπος
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ 15ο: Απόφαση Δ.Ε. για έγκριση μελέτης του έργου: «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΣΥΣΤΗΜΑΤΩΝ ΠΥΡΑΣΦΑΛΕΙΑΣ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ ΛΕΥΚΑΔΑΣ»
Εισηγήτρια: Σεβαστή Κωνσταντινίδη, Αντιδήμαρχος

Ο λόγος δόθηκε στην Αντιδήμαρχο κα Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:

 
«Με την  παρούσα μελέτη  περιγράφονται   εργασίες οι οποίες απαιτούνται να εκτελεσθούν στα σχολικά κτίρια του Δήμου Λευκάδας στα πλαίσια των απαιτήσεων που προκύπτουν από τις εγκεκριμένες μελέτες Ενεργητικής και Παθητικής Πυρασφάλειας των κτιρίων.

Τα σχολικά κτίρια στα οποία θα υλοποιηθούν τα μέτρα ενεργητικής και παθητικής πυρασφάλειας είναι τα κάτωθι:

· 1ο -2ο Νηπιαγωγείο

· 3ο Νηπιαγωγείο

· 4ο Νηπιαγωγείο

· 5ο Νηπιαγωγείο

· 6ο Νηπιαγωγείο

· 7ο Νηπιαγωγείο

· 8ο Νηπιαγωγείο

· Νηπιαγωγείο Νικιάνας

· Νηπιαγωγείο Περιγιαλίου

· Νηπιαγωγείο Νυδρίου

· Νηπιαγωγείο Βασιλικής

· 1Ο Δημοτικό Λευκάδας

· 2ο – 3ο Δημοτικό Λευκάδας

· Δημοτικό –Νηπιαγωγείο Λυγιάς

· Δημοτικό Νυδριού

· Δημοτικό –Νηπιαγωγείο Μαραντοχωρίου

· Δημοτικό Σφακιωτών

· Δημοτικό –Βασιλικής

· Νηπιαγωγείο Σφακιωτών+Κ.Π.Ε

· Δημοτικό –Νηπιαγωγείο Καλάμου

· Ειδικά Σχολεία +Ε.Ε.Ε.Ε.Κ

· 1Ο Γυμνάσιο Λευκάδας

· 1Ο Λύκειο Λευκάδας

· 2Ο Γυμνάσιο- Λύκειο Λευκάδας

· Ε.Π.Α.Λ –ΕΣΠΕΡΙΝΟ Ε.Π.Α.Λ

· Γυμνάσιο – Λύκειο Νυδριού

· Γυμνάσιο – Λύκειο Καρυάς

Οι εργασίες που πρόκειται να γίνουν έτσι ώστε να ικανοποιούνται οι μελέτες Ενεργητικής-Παθητικής Πυρασφάλειας είναι οι εξής:

· Προμήθεια και τοποθέτηση πίνακα πυρανίχνευσης 10 ζωνών

· Προμήθεια και τοποθέτηση πλαστικών σωλήνων για τη διέλευση των καλωδίων πυρανίχνευσης

· Προμήθεια και τοποθέτηση φαροσειρήνων. Η συσκευή αυτή αποτελεί μέσο ένδειξης του πίνακα πυρανίχνευσης που δίνει ηχητική σήμανση με την σειρήνα και οπτική σήμανση με το φάρο που περιέχει και καλωδιώνεται στον πίνακα πυρανίχνευσης.

· Προμήθεια και τοποθέτηση υαλόφρακτων κομβίων αναγγελίας φωτιάς  σε προσιτά και φανερά σημεία των οδεύσεων διαφυγής και εξόδων κινδύνου και σύνδεση με τις φαροσειρήνες και τον πίνακα πυρανίχνευσης.

· Προμήθεια και τοποθέτηση φωτοηλεκτρικών ανιχνευτών καπνού στην οροφή κατάλληλοι για ανίχνευση ορατών προϊόντων καύσης και σύνδεσης στον πίνακα πυρανίχνευσης

· Προμήθεια και τοποθέτηση θερμοδιαφορικών  ανιχνευτών κατάλληλοι για την ανίχνευση του ρυθμού ανόδου της θερμοκρασίας του χώρου οι οποίοι τοποθετούνται σε λεβητοστάσια 
· Προμήθεια και τοποθέτηση φωτιστικών ασφαλείας με αυτονομία στις οδεύσεις διαφυγής –διαδρόμους

· Προμήθεια και τοποθέτηση φωτιστικών ασφαλείας με προβολείς κατάλληλοι για κάλυψη μεγάλων χώρων

· Σύστημα τοπικής εφαρμογής το οποίο αποτελείται από πυροσβεστήρα 9lit κατασβεστικής ικανότητας 25F και εγκαθίσταται στις κουζίνες των σχολικών μονάδων

· Προμήθεια και τοποθέτηση καλωδίων πυρανίχνευσης  ελεύθερα καπνού και αλογόνων  ανθεκτικά στη φωτιά κατά IEC 331 με διατήρηση κυκλώματος τουλάχιστον 30  λεπτά τύπου FE 180 / E 30  με μόνωση αγωγών, εσωτερική επένδυση και εξωτερικό μανδύα από κατάλληλο υλικό (ειδικό πολυμερές, αλουμίνιο κτλ).

· Προμήθεια και τοποθέτηση κεφαλών καταιονισμού (sprinkler) στους επικίνδυνους χώρους όπως καυτές εστίες σε κουζίνες

· Προμήθεια και τοποθέτηση γαλβανισμένων σιδηροσωλήνων για υδροδότηση πυροσβεστικών φωλιών από μόνιμο υδροδοτικό πυροσβεστικό δίκτυο

· Προμήθεια και τοποθέτηση πυροσβεστήρων φορητών διοξειδίου του άνθρακα σε λεβητοστάσια –μηχανοστάσια

· Προμήθεια και τοποθέτηση πυροσβεστήρων φορητών τύπου F 2lt οι οποίοι τοποθετούνται σε κουζίνες όπου υπάρχει μαγειρικό λάδι <10λιτ

· Προμήθεια και τοποθέτηση πυροσβεστήρων οροφής ξηράς κόνεως 12kgr οι οποίοι τοποθετούνται σε λεβητοστάσια

· Προμήθεια και τοποθέτηση πυροσβεστήρων  ξηράς κόνεως 6kgr και 12kgr οι οποίοι τοποθετούνται στους διαδρόμους και στις σκάλες των κτιρίων

· Προμήθεια και τοποθέτηση σωλήνων χαλκού διατομής Φ15, Φ18, Φ22 οι οποίοι χρησιμοποιούνται για τα συστήματα τοπικής εφαρμογής και για την τροφοδοσία των απλών πυροσβεστικών φωλιών

· Προμήθεια και τοποθέτηση πυροσβεστικών ερμάριων σε κατάλληλα σημεία τα οποία περιέχουν εργαλεία, φτυάρι, γκασμά, πυροκουβέρτες και φακό

· Προμήθεια και τοποθέτηση πόρτας πυράντοχης με δείκτη πυρασφάλειας Δ.Π60 ή Δ.Π 120 στις εξόδους κινδύνου των κτιρίων κυρίως.

Οι ποσότητες των παραπάνω υλικών ανά σχολικό κτίριο δίνονται αναλυτικά στο υπολογιστικό φύλλο excel της μελέτης και οι θέσεις τοποθέτησης φαίνονται στα σχέδια των  συνημμένων μελετών πυρασφάλειας ανά σχολικό κτίριο. 

· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ) καθώς και τις διατάξεις του Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους το μείς της άμυνας και της ασφάλειας και άλλες διατά εις για την ανάπτυξη, τις υποδομές και την υγεία.
· Άρθρα 9 & 26 του Ν.5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή  και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών».

Εισηγούμαι την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 367.586,22 Ευρώ με τον Φ.Π.Α.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
· τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21
ΑΠΟΦΑΣΙΖΕΙ ΟΜΟΦΩΝΑ


Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 367.586,22 ευρώ με τον Φ.Π.Α. του έργου: «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΣΥΣΤΗΜΑΤΩΝ ΠΥΡΑΣΦΑΛΕΙΑΣ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ ΛΕΥΚΑΔΑΣ»

Η απόφαση αυτή πήρε αύξοντα αριθμό: 26/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

